1327ம் ஆண்டு சனவரியில், திருத்தந்தை 22ம் ஜான் அவர்கள் வெளியிட்ட, Veneranda Santorum Patrum அறிக்கையின் வழியாக, பவியாவில் இக்கல்லறையைப் பராமரிக்கும் பொறுப்பு, அகுஸ்தீன் சபையினரிடம் அளிக்கப்பட்டது. 1700ம் ஆண்டில், பவியாவிலிருந்து அகுஸ்தீன் சபையினர் வெளியேற்றப்பட்டனர். அச்சமயத்தில் மிலானில் அடைக்கலம் தேடிய இச்சபையினர், அகுஸ்தீனாரின் புனிதப் பண்டங்களையும் எடுத்துச் சென்றனர். எனினும் மீண்டும் 1896ம் ஆண்டில், அகுஸ்தீனாரின் புனிதப் பண்டங்கள் பவியாவில் வைக்கப்பட்டதாக ஏடுகள் கூறுகின்றன.